יקום אווטאר: כשף האוויר האחרון

**יקום אווטאר: כשף האוויר האחרון** הוא יקום בדיוני אשר מהווה את זירת ההתרחשות של סדרות הטלוויזיה וספרי זיכיון המדיה האמריקאי "אווטאר: כשף האוויר האחרון".

ביקום הבדיוני ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר. כשלאחר מלחמת מאה השנים נוסדה ישות חמישית על שטחי ממלכת האדמה אשר נקראת רפובליקת האומות המאוחדות. חלק מהאנשים, הידועים בתור "כשפים", הם בעלי יכולת לשלוט טלקינטית ("לכשף") ביסוד המתאים לאומה שלהם, באמצעות תנועות של אמנויות לחימה סיניות.

האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.

## ארבע האומות
עולם האווטאר התחלק במהלך ההיסטוריה לארבע אומות.

### אומת האש
שמאל|137x137pxאומתם של כשפי האש. מדינתם היא ארכיפלג איים מלא בהרי געש. אומת האש התקדמה ופיתחה תעשייה משולבת כשפות, וכך גדלה עוצמתה מאוד – אך שטחה הוא הקטן ביותר. אומת האש נשלטת על ידי שליט האש, תואר שעובר בירושה לצאצא הבכור של שליט האש הקודם. עיצוב אומת האש הושפע מתרבות יפן בתקופה האימפריאליסטית, לרבות המיליטריזם, התיעוש האינטנסיבי, האימפריאליזם, והשלטון האבסולוטיסטי. אך לאחר מלחמת מאה השנים נשאה באחריות על פשעיה ומנהיגה הבטיח לא להיגרר למלחמה נוספת והפך אותה למדינה המתרחקת ממיליטריזם כמו יפן בתקופה שלאחר מלחמת העולם השנייה.

### ממלכת האדמה
שמאל|133x133pxזוהי האומה הגדולה ביותר מבין הארבעה, עם מדבר רחב ממדים בדרומהּ. בממלכה זו כמות גדולה של ערים וכפרים, בירתה היא בַּה־סינג־סֶה, מגה-עיר שמוקפת בחומות ובתוכה שכן מלך האדמה. ממלכת האדמה היא בעלת מספר התושבים הגדול ביותר בעולם האווטאר ועם זאת בעלת אחוז הכשפים הנמוך ביותר מבין האומות.

עיצוב ממלכת האדמה הושפע מתרבות סין הצפונית, לרבות משטרת מחשבות והתרבות החקלאית.

#### השלטון בממלכת האדמה
השלטון בממלכת האדמה היה נתון במשך שנים רבות תחת מלך האדמה שישב בבה-סינג-סה, אך רבים מערי המדינה בממלכה היוו אוטונומיות ולהן שליט או מלך משל עצמן כגון עיר המדינה אומשו והעיר זאופו. כשבעים שנה לאחר סיום מלחמת מאה השנים הכריז יורש העצר וו על כוונתו לבטל את מוסד המלוכה ועל קיום בחירות דמוקרטיות בטריטוריות ממלכת האדמה.

### שבטי המים
שמאל|127x127pxכשפי המים מחולקים לשני שבטים  השוכנים אחד בקוטב הדרומי והשני בקוטב הצפוני. שבט המים הצפוני מפותח יותר וחי בעיר עשויה קרח, בעוד שאנשי השבט הדרומי גרים באיגלואים. הם מונהגים על ידי צ'יפים - צ'יף הדרום וצ'יף הצפון. עיצוב אומת המים הושפע מתרבות האינואיטים.

### נוודי האוויר
שמאל|120x120pxאומת כשפי האוויר. על אף שהאנשים של אומה זו מגדירים את עצמם כנוודים, הם בנו לעצמם ארבעה מקדשים קבועים הממוקמים בקצוות רוחות השמיים. נוודי האוויר מנהלים אורח חיים של שלווה, מדיטציה, הארה רוחנית והגנה על החיים. כל נוודי האוויר פרט לאווטאר אנג נטבחו על ידי אומת האש ברצח העם שהם ביצעו במקדשים עם תחילת מלחמת מאה השנים. אנג היה כשף האוויר האחרון עד להולדת בנו טנזן. בתקופתו של טנזן חיו הוא ומשפחתו (שהיו כשפי האוויר היחידים בעולם), באי המקדש שברפאבליק סיטי.

כתוצאה מהמיזוג ההרמוני, חסרי כשפות רבים ברחבי העולם קיבלו כוחות כשפות אוויר. בהנהגת טנזן הם התחילו ליישב את מקדשי האוויר, שהיו נטושים מאז רצח העם. ביוזמתו, החלו כשפי האוויר בפעילות פילנתרופית ברחבי העולם. עיצוב אומת נוודי האוויר הושפע מתרבות טיבט.

### הרפובליקה המאוחדת
לאחר סיום מלחמת מאה השנים, אווטאר אנג, שליט האש צוקו ומלך האדמה קוואי הגיעו לידי הסכמה על הקמת רפובליקה עצמאית בשטחי מושבות אומת האש שהוקמו בשטחים הכבושים בממלכת האדמה. ברפובליקה חיים בהרמוניה כשפים ולא כשפים מכל האומות, כשצורת השלטון בה היא דמוקרטיה נשיאותית.

בירת הרפובליקה היא העיר רפאבליק סיטי שהחלה את דרכה כמושבה בסגנון כפרי לחופי מפרץ יואה, אך היא חוותה תהליכי תיעוש והתפתחה עם השנים למטרופולין הגדול ברפובליקה עם גורדי שחקים מוקדמים ומבנים תרבותיים מפוארים. ובעלת שימוש נרחב ברכבים, אופנועים וספינות אוויר. אוכלוסיית העיר מגוונת ביותר כמו רוב ערי הרפובליקה והיא מונה מיליוני בני אדם, כשפים ולא כשפים. במועצת הרפובליקה המאוחדת אשר ממוקמת בעיר היו נציגים מכל ארבעת האומות עד להחלפת שיטת השלטון במוסד נשיאותי.

## כשפויות
בעולם של אווטאר ישנם ארבעה סוגי כשפות; אש, אדמה, מים ואוויר. כל כשף יכול להחזיק ביכולת אחת מבין הארבעה, מלבד האווטאר.

## האווטארים
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.

## כדור הארץ של אווטאר
אף על פי שבכמה פרקים בסדרה "אווטאר: כשף האוויר האחרון" אווטאר אנג וחבריו עוברים מקצה אחד של כדור הארץ למשנהו בלי שעונות השנה מתחלפות, אישרו היוצרים כי עולם האווטאר הינו כוכב לכת כדורי על פי מודל הארץ ככדור, וכן כי חלק גדול מחצי כדור הארץ שלא מופיע במפה של עולם האווטאר מהווה אוקיינוס.

## תיעוד כרונולוגי

מעריצים רבים של הזיכיון עוקבים אחר האירועים המתרחשים בו בעזרת שיטת תאריכים הנקבעת על פי אירוע המתקפה של אומת האש על מקדשי האוויר. על פי שיטה זו, BG הם ראשי התיבות של **B**efore **G**enocide (בעברית: לפני רצח העם) ו-AG הם ראשי תיבות של **A**fter **G**enocide (אחרי רצח העם). לפיכך, BG 55 מתרחש לפני AG 5, ו-BG 45 יבוא אחרי BG 50 בדומה לספירת הנוצרים.

## השפעות

קובץ:黃鶴樓.jpg|מגדל העגור הצהוב (黃鶴樓) במיקומו המקורי
קובץ:View_from_the_coal_hill_to_the_Forbidden_City.jpg|בה-סינג-סה הושפעה מ"העיר האסורה" (紫禁城), כיום גוגונג (故宫)
קובץ:Thomas_Child,_Great_Wall_of_China.jpg|החומה הגדולה של בה-סינג-סה הושפעה מהחומה הגדולה של סין (萬里長城)
קובץ:Lei Ting curse charms, Delft (2018).jpg|מטבעות ודקורציות בבה סינג סה הושפעו מקמעות סיניים - חור ריבועי בעיגול
קובץ:Xuantong.jpg|קואי מלך בה סינג סה הושפע מפואי משושלת צ'ינג
קובץ:Shiva Kosa from Champa.jpg|פסל צ'אמפאי של אל הינדואיסטי עם עין שלישית
קובץ:Военный веер.JPG|מניפות מלחמה  סמוראיות
קובץ:Casse-tête, Musée du quai Branly.jpg|האלה של סוקה הושפעה מאלות עם ראש כדורי של ילידי צפון אמריקה
קובץ:Igloos.jpg|איגלואים בכפר אינואיטי
קובץ:Enfants Inuits 1925.jpg|ילדות אינואיטיות בלבוש מסורתי
קובץ:Monks - 4353487339.jpg|ילדים נזירים בודהיסטים
קובץ:Paramahamsa Antarmukhananda.jpg|גורו הודי
קובץ:VitruvianCouple.jpg|שבע הצ'אקרות העיקריות
קובץ:Page of Ennin's Diary - The Record of a Pilgrimage to China in Search of the Law 入唐求法巡禮行記.jpg|קליגרפיה סינית  ביומנו  של אנין 

העולם של אווטאר מושפע מהפילוסופיה ומדרך החיים האסייתית, דבר הבא לידי ביטוי בסגנונות הלחימה, במוטיבים העל־טבעיים, בלבוש ובארכיטקטורה. העולם מכיל אלמנטים שונים מתרבויות מזרח אסיה, דרום אסיה, דרום מזרח אסיה והמערב, ומשלב סגנון חזותי של סדרות אנימציה אמריקניות עם זה של סדרות אנימה יפניות. באחד הפרקים, אנג פוגש גורו במטרה ללמוד להיכנס למצב האווטאר. הגורו מלמד אותו על שבע הצ'אקרות העיקריות ועובר עם אנג על כל אחת מהן ועל איך לפתוח אותן. העין השלישית של המפציצולוג מושפעת מאג'נה (आज्ञा), העין השלישית של הצ'אקרה בפילוסופיה ההינדואיסטית . חייהם של נוודי האוויר מושפעים בצורות רבות מהפילוסופיה הבודהיסטית, בין היתר באמונתם שכל החיים קדושים.
חלק מהמקומות בסדרה הושפעו ממקומות אמיתיים, כמו העיר האסורה והחומה הגדולה של סין שהיוו השראה לבה־סינג־סה ומגדל העגור הצהוב  שהיווה השראה למשכנו של שליט האש.
הכתב הסיני המופיע בעולם של אווטאר נכתב על ידי הקליגרף סיו-לונג לי, וסוגי הכשפות עוצבו על ידי   קיסו שביסס אותם על סגנונות של אמנויות לחימה אמיתיים. אורח החיים של נוודי האוויר הושפע מזה של נזירים בודהיסטים, וכמו כן התרבות של שבט המים הדרומי מבוססת על תרבויות האינואיטים. הלבוש של אנשי שבט המים הדרומי הושפע מלבוש של שבטים אינואיטים והתכנון המקורי למדי אומת האש היה אמור להיות מבוסס על לבוש יפני, אבל שינו זאת במטרה לא ליצור אסוציאציה בין התרבות היפנית לבין נבלי הסדרה.

## ראו גם

* יקום מארוול
* עולם הדיסק
* יקום כותרי וורקראפט
* יקום חולית

## הערות שוליים

*
קטגוריה:עולמות בדיוניים
קטגוריה:אווטאר: כשף האוויר האחרון (זיכיון)